**Ortoreksi**, eller **ortorexia nervosa**, populært kalt den fjerde spiseforstyrrelse, er et begrep skapt av den amerikanske legen Steven Bratman for å betegne en spiseforstyrrelse preget av et overdrevet fokus på å spise sunn mat. I sjeldne tilfeller kan dette fokuset utvikle seg til en fiksering så ekstrem at den kan føre til alvorlig underernæring, toksisitet eller død. Bratman påpeker at ortoreksi ikke er en offisiell diagnose. Lidelsen anerkjennes ikke som en psykisk lidelse i ICD-10 eller DSM-IV, og er heller ikke en del av den foreslåtte revisjonen DSM-V.

Bakgrunn
--------

Bratman innførte begrepet i 1997 fra det greske ordet *orthos* , "korrekt eller riktig", og *orexis* for "appetitt"; direkte oversatt "korrekt appetitt". Begrepet er modellert på *anoreksi* , "uten appetitt", som brukes i definisjonen av tilstanden anorexia nervosa. Bratman beskriver *ortoreksi* som en usunn besettelse (som i tvangslidelser) med det vedkommende som lider av ortoreksi anser for å være sunn mat. Vedkommende vil unngå enkelte matvarer som inneholder fett, konserveringsmidler, animalske produkter, eller andre ingredienser som vedkommende mener er usunne. Dersom de ernæringsmessige restriksjonene er for strenge eller er ute av balanse, kan ortoreksi føre til underernæring. Den som lider av ortoreksi har klare meninger om den type matvarer hen unngår. Hermetiserte produkter kan betraktes som farlige, og prefabrikkerte matvarer som kunstige, mens biologiske produkter vurderes som sunne. Bratman hevder at "avmagring er vanlig blant tilhengerne av visse helsekostdietter, som for eksempel rawfoodism (råkostdiett), og dette kan til tider anta ekstreme former som dem man ser i anorexia nervosa." I tillegg hevder han at "anorektisk ortoreksi" kan være like farlig som anoreksi. Men, sier han, "den underliggende motivasjonen er en ganske annen." I motsetning til en anorektiker ønsker ikke en ortorektiker å bli tynnere. Målet er å føle seg ren, sunn og naturlig. Dersom spesialister i spiseforstyrrelser ikke er klar over denne forskjellen mellom anoreksi og ortoreksi, kan kommunikasjonen mellom lege og den som lider av ortoreksi fungere dårlig."

Ifølge *Macmillan English Dictionary* er begrepet ortoreksi på vei inn i engelskspråklige leksika.

Diagnostiske kriterier
----------------------

Selv om ortoreksi ikke er en offisiell medisinsk diagnose, og selv om lidelsen ikke er oppført i *DSM-IV*, bruker enkelte leger begrepet som en diagnose, basert på de erfaringene de har hatt med de skadelige konsekvensene av tilstanden i egen praksis.

Per januar 2007 har to kvalitetskontrollerte forskningsstudier av lidelsen blitt publisert. I disse studiene definerer Donini et al. ortorexia nervosa som en "manisk besettelse med sunn mat", og foreslår flere diagnostiske kriterier. Personer som lider av ortoreksi har ofte symptomer som er forenlige med tvangslidelser, og er overdrevent opptatt av å ha sunne matvaner. Men i likhet med det man ser ved anoreksi, kan disse symptomene på tvangslidelser være en konsekvens av sulting, snarere enn en årsak til lidelsen. Det finnes et diagnostisk spørreskjema for dem som lider av ortoreksi, og det ligner spørreskjemaer som brukes for andre typer spiseforstyrrelser. Bratman foreslår en innledende selv-test som består av to direkte spørsmål: "Bryr du deg mer om at maten du spiser er riktig, enn om gleden du får av å spise den? Føler du at kostholdet ditt isolerer deg sosialt?" Davis foreslår flere andre spørsmål på nettsiden WebMD (2000): Tenker du på sunn mat i mer enn 3 timer per dag? Når du spiser slik du skal, føler du at du har full kontroll da? Planlegger du i dag hva du skal spise i morgen? Har livskvaliteten din blitt dårligere etterhvert som kvaliteten på kostholdet ditt har økt? Har du blitt strengere med deg selv? Får du mer selvtillit av å spise sunt? Ser du ned på andre som ikke spiser på denne måten? Dropper du matvarer du likte før til fordel for "riktige" matvarer? Gjør kostholdet ditt det vanskelig for deg å spise andre steder enn hjemme, og fører det dermed til at du distanserer deg fra familie og venner? Får du skyldfølelse eller føler avsky for deg selv når du ikke følger det "riktige" kostholdet ditt? Hvis vedkommende svarer ja på to eller flere spørsmål, kan hen ha en mild form for ortoreksi.

Symptomer og teori
------------------

Symptomer på *ortorexia nervosa* omfatter blant annet en sterk opptatthet av å ha et sunt kosthold og avmagring. Personer med ortoreksi har vanligvis helt spesifikke følelser overfor ulike typer mat. De går gjerne lite ut for å spise fordi de ikke stoler på mat tilberedt av andre. [] Denne ekstreme opptattheten av å ha et sunt kosthold kan utløses av en rekke forhold som for eksempel familievaner, samfunnstrender, økonomiske problemer, sykdom, eller kanskje bare av at vedkommende hører noe negativt om en bestemt mattype eller flere mattyper, som vedkommende da fjerner fra kostholdet sitt.
Et utdrag fra en forskningsstudie fra 2004, som siteres på PubMed, en nettjeneste fra National Institutes of Health i USA, fastslår følgende: "Analysen av de fysiologiske egenskaper og sosio-kulturelle og psykologiske atferdsmønstre som karakteriserer personer som lider av ortorexia nervosa, viser en høyere forekomst av lidelsen hos menn og hos personer med lavere utdanningsnivå. "

Biologi
-------

Det har ikke vært undersøkt om det kan finnes en spesifikk biologisk årsak til ortorexia nervosa, men Donini et al. knytter ortoreksi til tvangslidelser som en mat-sentrert versjon av en slik lidelse.

Se også
-------

* Anorexia nervosa
* Spiseforstyrrelse
* Kosthold
* Tvangslidelser
* Bulimia nervosa

Referanser
----------

1. ↑  Orthorexia nervosa – en kulturdiagnose for vår tid? *Psykologtidsskriftet*. Besøkt 25. desember 2020.
2. 1 2  The Orthorexia Home Page by Steven Bratman, MD Arkivert 11. oktober 2014 hos Wayback Machine.
3. ↑  *Health Food Junkies* Essy av Bratman, gjengitt fra Yoga Journal, oktober 1997
4. ↑  Bratman S. Orthorexia hjemmeside. Tilgjengelig på:  Arkivert 11. oktober 2014 hos Wayback Machine. Innlogget 6/19/10
5. ↑
6. ↑  «Arkivert kopi». Arkivert fra originalen 26. oktober 2011. Besøkt 27. oktober 2011.
7. ↑
8. ↑  S. Bratman, D. Knight: *Health Food junkies*. Broadway Books, New York, 2000.
9. 1 2 3 4  
Getz, L. (juni 2009). «Orthorexia: When eating healthy becomes an unhealthy obsession». Today's Dietitian. Besøkt 13. oktober 2009.
10. ↑  Palo Alto Medical Foundation Summary of Eating Disorders
11. ↑  Macmillan English Dictionary entry for *Orthorexia Nervosa*
12. ↑  «Orthorexia nervosa». Arkivert fra originalen 6. juli 2010. Besøkt 13. august 2010.
13. ↑  Web MD rapport: Orthorexia: Good Diets Gone Bad
14. ↑  *Orthorexia: Too Healthy?* *Specialists have coined a new term - orthorexia - to describe an obsessive concern with healthy eating that often leads to social isolation*  , Psychology Today, Sept / Oct 2004.
15. ↑  *Observer Guardian Newspaper* , 09.09.2001, column reporting on Orthorexia
16. ↑  Ødela kroppen med for sunt kosthold TV2
17. 1 2 3  Donini L, Marsili D, Graziani M, Imbriale M, Cannella C (2004). «Orthorexia nervosa: a preliminary study with a proposal for diagnosis and an attempt to measure the dimension of the phenomenon». *Eat Weight Disord*. 9 (2): 151–7. PMID 15330084. CS1-vedlikehold: Flere navn: forfatterliste (link)
18. 1 2  Donini L, Marsili D, Graziani M, Imbriale M, Cannella C (2005). «Orthorexia nervosa: validation of a diagnosis questionnaire». *Eat Weight Disord*. 10 (2): e28–32. PMID 16682853. CS1-vedlikehold: Flere navn: forfatterliste (link)
19. ↑  Carlson, N: *Physiology of Behavior, 10. ed.* , page 435. Person Education Inc. 2010
20. ↑  McCandless, David (29. mars 2005). «'I am an orthorexic'». BBC News.
21. ↑  Web MD rapport: Orthorexia: Good Diets Gone Bad

Eksterne lenker
---------------

* Steven Bratmans side Arkivert 11. oktober 2014 hos Wayback Machine.
* Spiseproblemet ortoreksi Arkivert 30. januar 2010 hos Wayback Machine.
* Syk av å leve for sunt – Puls – NRK
* Kunnskapssenterets rapport om behandling og forebygging av spiseforstyrrelser
* Helsebibliotekets emnesider om spiseforstyrrelser
* Good Morning America – When Eating Healthy Makes You Sick Video
* EDNOS & Other Types (includes Orthorexia Nervosa)
* Orthorexia Nervosa
* Orthorexia: Good Diets Gone Bad Arkivert 19. desember 2008 hos Wayback Machine.
* Cochrane, Kira (10. oktober 2006). «When healthy eating turns into a disease». *The Guardian*. Besøkt 9. juli 2009.
* Marketplace Radio Segment – 'An unhealthy obsession with eating healthy?'[*død lenke*]
* Orthorexia Nervosa Online Resource
* The 10 signs of orthorexia: Summary of Dr. Bratman's diagnostic standards[*død lenke*]

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND
 |